----

----

III Πληροφορίες

Ευρωπαϊκός Οργανισμός Σιδηροδρόμων

----

ΠΡΟΚΗΡΥΞΗ ΘΕΣΗΣ ΕΝΤΕΤΑΛΜΕΝΟΥ ΔΙΕΥΘΥΝΤΗ ΤΟΥ ΕΥΡΩΠΑΪΚΟΥ ΟΡΓΑΝΙΣΜΟΥ ΣΙΔΗΡΟΔΡΟΜΩΝ

(2004/C 181 A/01)

Καλούνται οι ενδιαφερόμενοι να υποβάλουν αιτήσεις υποψηφιότητας για τη θέση του εντεταλμένου διευθυντή του Ευρωπαϊκού Οργανισμού Σιδηροδρόμων, ο οποίος συστάθηκε με τον κανονισμό (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004 (ΕΕ L 164 της 30.4.2004), σχετικά με τη σύσταση Ευρωπαϊκού Οργανισμού Σιδηροδρόμων. Ο οργανισμός θα έχει την έδρα του στη Λίλλη/Valenciennes της Γαλλίας.

Ο οργανισμός συστάθηκε για να παρέχει στην Επιτροπή και τα κράτη μέλη τεχνική βοήθεια στους τομείς της σιδηροδρομικής ασφάλειας και της διαλειτουργικότητας.

Στο πλαίσιο της κοινής πολιτικής μεταφορών, η Κοινότητα θέσπισε νομοθεσία με σκοπό την προοδευτική συγκρότηση ενός ολοκληρωμένου ευρωπαϊκού σιδηροδρομικού χώρου, τόσο από νομική όσο και από τεχνική άποψη. Αναγκαία προϋπόθεση για την επίτευξη του σκοπού αυτού είναι η ανάπτυξη και η εφαρμογή τεχνικών προδιαγραφών διαλειτουργικότητας, καθώς και μιας κοινής προσέγγισης των ζητημάτων που άπτονται της σιδηροδρομικής ασφάλειας. Το κυριότερο καθήκον του οργανισμού είναι να κατευθύνει την επεξεργασία των εν λόγω μέτρων.

Περισσότερες πληροφορίες για τις μελλοντικές δραστηριότητες του οργανισμού βρίσκονται στον ιστότοπο: http://europa.eu.int/comm/dgs/energy_transport/index_el.html

Περιγραφή καθηκόντων

Ο εντεταλμένος διευθυντής είναι ο νόμιμος εκπρόσωπος του οργανισμού και αντιπροσωπεύει τον οργανισμό στις σχέσεις του με εξωτερικούς φορείς. Λογοδοτεί στο διοικητικό συμβούλιο. Στα ιδιαίτερα καθήκοντά του περιλαμβάνονται τα ακόλουθα:

Απαιτούμενα προσόντα και πείρα

Ανεξαρτησία και δήλωση συμφερόντων

Ο εντεταλμένος διευθυντής θα κληθεί να προβεί σε δήλωση με την οποία δεσμεύεται να υπηρετήσει το δημόσιο συμφέρον με πνεύμα ανεξαρτησίας, καθώς και σε δήλωση σχετικά με τυχόν συμφέροντα που θα έθιγαν ενδεχομένως την ανεξαρτησία του. Οι υποψήφιοι θα κληθούν επομένως να βεβαιώσουν στην αίτηση υποψηφιότητάς τους ότι είναι πρόθυμοι να προβούν σε τέτοιες δηλώσεις.

Διορισμός και όροι πρόσληψης

Ο εντεταλμένος διευθυντής θα διοριστεί από το διοικητικό συμβούλιο με βάση κατάλογο υποψηφίων ο οποίος καταρτίζεται από την Επιτροπή. Η παρούσα προκήρυξη θα χρησιμεύσει ως βάση για την κατάρτιση του καταλόγου της Επιτροπής. Εφιστάται η προσοχή των υποψηφίων στο γεγονός ότι ο κατάλογος ενδέχεται να δημοσιευθεί και ότι η εγγραφή στον κατάλογο δεν αποτελεί εγγύηση πρόσληψης.

Ο εντεταλμένος διευθυντής θα διοριστεί, κατόπιν ανοικτής διαδικασίας επιλογής, ως έκτακτος υπάλληλος, σύμφωνα με το άρθρο 2 του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, για πενταετή ανανεώσιμη θητεία. Ο διορισμός θα γίνει στον βαθμό A*14/15.

Υπηκοότητα

Οι υποψήφιοι πρέπει να είναι υπήκοοι κράτους μέλους της ΕΕ.

Ισότητα ευκαιριών

Η Ευρωπαϊκή Ένωση καταβάλλει προσπάθειες ώστε να αποφεύγεται κάθε μορφή διάκρισης στις διαδικασίες προσλήψεων και ενθαρρύνει ενεργά την υποβολή υποψηφιότητας από γυναίκες.

Διαδικασία υποβολής υποψηφιότητας

Οι υποψήφιοι οφείλουν, για να θεωρηθεί έγκυρη η υποψηφιότητά τους, να υποβάλουν επιστολή εκδήλωσης ενδιαφέροντος, συμπληρωμένη αίτηση υποψηφιότητας και βιογραφικό σημείωμα τριών σελίδων κατ' ανώτατο όριο, μη προκαθορισμένου περιεχομένου. Η αίτηση υποψηφιότητας διατίθεται σε ηλεκτρονική μορφή, στον ακόλουθο ιστότοπο, όπου παρέχονται και συμπληρωματικές πληροφορίες: http://europa.eu.int/comm/dgs/energy_transport/index_el.html

Τα σχετικά δικαιολογητικά πρέπει να υποβληθούν, εφόσον ζητηθούν, σε μεταγενέστερο στάδιο της διαδικασίας.

Οι αιτήσεις που αποστέλλονται ταχυδρομικώς πρέπει να σταλούν στη διεύθυνση:

Προθεσμία

Οι αιτήσεις που αποστέλλονται με συστημένη επιστολή (στη Γενική Διεύθυνση Ενέργειας και Μεταφορών στην ανωτέρω διεύθυνση) πρέπει να σταλούν το αργότερο έως τις 20 Αυγούστου 2004 (απόδειξη αποτελεί η σφραγίδα του ταχυδρομείου).

Οι αιτήσεις που αποστέλλονται με ιδιωτική ταχυδρομική υπηρεσία πρέπει να έχουν παραδοθεί στην ίδια διεύθυνση το αργότερο έως τις 20 Αυγούστου 2004, ώρα 17:00.

----